*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*227. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó ülésére

Helyi Esélyegyenlőségi Program elfogadása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző  Diószeginé Halász Orsolya HEP referens    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Szociális Bizottság 2022.11.29. |

***Tisztelt Képviselő-testület!***

A képviselő-testület eleget téve az egyenlő bánásmódról és az esélyegyenlőség előmozdításáról szóló 2003. évi CXXV. törvényben (továbbiakban: Ebtv.) foglalt kötelezettségének, a 2018. december 12-ei ülésén a 368/2018.(XII.12.) önkormányzati határozatával elfogadta a város **2018-2023 közötti időszakra szóló Helyi Esélyegyenlőségi Programját (továbbiakban: HEP)**. A helyi esélyegyenlőségi programok elkészítésének szabályairól és az esélyegyenlőségi mentorokról szóló **2021.06.30-án módosított 321/2011. (XII. 27.) Korm. rendelet** (a továbbiakban: Korm. rendelet), **alapján megjelent Belügyminisztérium „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” c. dokumentum szerint elkészítve** határozza meg a HEP megalkotásának folyamatát. A Korm. rendelet szerinti **HEP kétévenkénti felülvizsgálati határideje az idei év decemberében lett volna esedékes**.

A helyi esélyegyenlőségi programot a települési önkormányzat vizsgálja felül. A felülvizsgálatnak **ki kell terjedniearra, hogy a helyzetelemzés továbbra is helytálló-e**, át kell **tekintenia lejárt határidejű intézkedések teljesülését** és **eredményeit**. Ha a felülvizsgálat alapján szükséges, a települési önkormányzatmódosítja a helyi esélyegyenlőségi programot, vagy új helyi esélyegyenlőségi programot fogad el.

A helyi esélyegyenlőségi programban **helyzetelemzést kell készíteni** a hátrányos helyzetű társadalmi csoportok – különös tekintettel: a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára.

A helyi esélyegyenlőségi program elkészítése során **kiemelt figyelmet kell fordítani**:

* az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,
* az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,
* a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,
* olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.

A HEP elkészítését illetve a felülvizsgálatot az esélyegyenlőségi mentori hálózat munkatársai segítik.

**A felülvizsgálat helyett az idei évben a mentorunk javaslatára egy új HEP programot készítettünk.**

A HEP összeállításának és minden további felülvizsgálatának fontos eleme a konzultáció, melyet november 9-én tartottunk meg a Városházán. A HEP fórumon áttekintésre és megvitatásra került a teljes érvényben lévő intézkedési terv. Az intézkedési tervben szereplő több programpontban is történt előrelépés, egy programelem megvalósult (gépek beszerzése az idősek klubjába), egy programelem esetében évek óta nem sikerült előrelépni, (adatgyűjtés). A fórumon szép számmal jelentek meg a meghívottakból, élénk eszmecsere folyt. Megállapítottuk, hogy a jelenlegi helyzetben próbáljuk az eddig is célként megfogalmazott feladatokat folytatni. A lehetőségek szűkülnek, a rászorulók száma növekszik.

Az előterjesztés mellékleteként áttanulmányozható az **új HEP 2023-2027**, melyben megtalálhatóak városunk legfrissebb statisztikai adatai is (az elkészítéséhez az adatok forrásának alapjául az Országos Területfejlesztési és Területrendezési Információs Rendszer (TeIR) és a Központi Statisztikai Hivatal (KSH) adatbázisa szolgált) és a program lényege, az ***intézkedési terv.***

A fentiekre tekintettel, kérjük az alábbi határozati javaslat elfogadását.

**Határozati javaslat:**

**Bátaszék város új Helyi Esélyegyenlőségi Programjának elfogadására**

Bátaszék Város Önkormányzatának Képviselő-testülete

1. az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdésében kapott hatáskörében eljárva, Bátaszék Város 2023-2027. évre szóló és a határozat mellékletét képező Helyi Esélyegyenlőségi Programját jóváhagyja, egyúttal
2. a 368/2018.(XII.12.) a 347/2020.(XII.18) önkormányzati határozatokat hatályon kívül helyezi.

*Határidő:* 2022. december 17.

*Felelős:*  Kondriczné dr. Varga Erzsébet jegyző

(a határozat megküldéséért)

*Határozatról értesül:* Társadalmi Esélyteremtési Főigazgatóság

Dél-Dunántúli Társadalmi Esélyteremtési Igazgatóság

irattár